**Obavještenje za medije**

U Sarajevu, dana 24.2.2022.

Broj: 77a/22

**Dvije stotine škola učestvuju u projektu Zelena revolucija**

 **OŠ„Porodice ef. Ramić“**

Naša škola \_\_\_\_\_\_\_\_\_\_\_\_\_\_\_\_\_\_\_\_\_\_\_\_ učestvuje u projektu [**„Zelena revolucija“**](https://zeos.ba/bs/5/news/536/poziv-skolama-za-ukljucenje-u-projekat-zelena-revolucija) koji je pokrenut od strane društva ZEOS eko-sistem d.o.o., ovlaštenog operatera za upravljanje električnim i elektronskim otpadom.

U periodu od 01. februara do 31.maja 2022. godine, osnovne škole širom Federacije Bosne i Hercegovine će zajedno raditi na području zaštite životne sredine osiguravajući čistu budućnost bez e-otpada za sve generacije naše države. Cilj projekta je: ***Izgraditi zdrave navike odlaganja kod školske populacije kroz edukaciju i praktične primjere odlaganja e-otpada u školama.***

**Specifični ciljevi projekta su**

* Upoznati stanovništvo sa e-otpadom, kao kategorijom otpada
* Uključiti akademsku zajednicu, djecu i roditelje u proces zaštite životne sredine
* Informisati 100.000 učenika iz 200 škola
* Spriječiti zagađenje kroz sakupljenu količinu od 200.000 kg e-otpada
* Uspostaviti praksu odlaganja, edukacije i predaje e-otpada kroz besplatnu ZEOS-ovu uslugu u školama

**Takmičenje i nagrade za najbolje**

Škole će kroz razrede izvršiti adekvatnu edukaciju u skladu sa dostavljenim prezentacijama i materijalima, te organizovati jednu radionicu, a nakon toga nastupa takmičarska aktivnost u sakupljanju e-otpada. Za tri najbolje rangirane škole u sakupljenoj količini e-otpada, biti će osigurane nagrade u vidu nabavke potrebne IT opreme (**pametna tabla**, **projektor** i **IT oprema za učionicu informatike**). Pored navedenog, u odnosu na sakupljenu količinu e-otpada, svim školama će biti donirane potrebne sadnice za uređenje školskog dvorišta ili opštinskog parka.

Za pravilno odlaganje [e-otpada](https://zeos.ba/bs/23/pages/17/lista-e-opreme) škole dobivaju kante, a sama količina može da se prikupi od strane učenika, lokalne zajednice (građana), ali i firmi koje žele svoj e-otpad pravilno predati na ime neke od škola učesnica. Pravna lica popunjavaju nalog [ovdje](https://zeos.ba/bs/19/pages/11/predaj-e-otpad), u napomenu navode ime škole i općinu za koju doniraju svoj e-otpad. Usluga preuzimanja je **besplatna**. Takmičenje traje do 04.05.2022. godine, kada će biti vršeno i preuzimanje e-otpada.

Pozivamo stanovništvo na odgovornost i učešće u zaštiti životne sredine, da svoj električni i elektronski otpad pravilno odlože u kantu u lokalnoj školi.

Dodatne informacije se mogu dobiti putem telefona +387 33 628 606 ili putem e-maila projekti@zeos.ba.